proxectonos/corpus_dominio_legal_administrativo_tmp huggingface dataset:
APROBACIÓN DO PADRÓN FISCAL DO SERVICIO DE ABASTECEMENTO, SANEAMENTO E DEPURACIÓN DE AUGAS
ADMINISTRACIÓN LOCAL — Municipal — Bueu (Recadación, 08/01/2015)

Por decreto dá Alcaldía – Presidencia de data 22 de Decembro de 2014 aprobóuse o padrón fiscal presentado por AQUALIA do servizo de abastecemento, saneamento e depuración de augas do Concello de Bueu correspondente ó cuarto trimestre do exercicio 2014. Por un importe total de cento corenta e dous mil quinientos dezanove euros con corenta e nove centimos (142.519,49 euros), sendo o periodo voluntario de cobro desde o día 2 de Xaneiro de 2015 ó 3 de Marzo de 2015 ambolos dous inclusive de conformidade co previsto nos arts.12 do Texto Refundido da Lei Reguladora das Facendas Locais e 62.3 da Lei Xeral Tributaria. Procédese á exposición pública de dito Padrón durante o prazo de quince días a partir dá publicación do anuncio de aprobación no Boletín Oficial da Provincia, prazo durante o cal dito padron estará á disposición dos interesados no Concello e nas oficinas de Aqualia para que podan examinalo e presentar cantas reclamacións estimen oportunas. Contra o acto de aprobación do Padrón poderá interpoñerse recurso de reposición ante o Alcalde-Presidente no prazo dun mes a contar desde o seguinte ó da finalización do período de exposición pública do Padrón, de conformidade ó previsto no artígo 14.2 do Real Decreto Lexislativo 2/2004, do 5 de marzo, polo que se aproba o Texto Refundido de la Ley reguladora das Facendas Locais A repercusión do canon de auga poderá ser obxecto de reclamación económico-administrativa ante a ante o órgano económico – administrativo da Comunidade Autónoma de Galicia (Xunta Superior de Facenda–Consellería de Facenda) no prazo dun mes dende que se entenda producida a notificación mediante a publicación do anuncio de aprobación no Boletín Oficial da Provincia do padrón. A falta de pagamento no período voluntario do sinalado canon dá auga dá Xunta de Galicia suporá a esixencia do canon de auga directamente ao contribuínte pola vía de constrinximento pola consellería competente en materia de facenda da Xunta de Galicia, consonte co disposto no artigo 49.7 do Decreto 136/2012 do 31 de maio, polo que se aproba o Regulamento do canon da auga e do coeficiente de vertedura a sistemas públicos de depuración de augas residuais Bueu, a 22 de Decembro de 2014.—O Alcalde, Félix Juncal Novas
DH. A36.45840. SOLICITUDE DE CONCESIÓN DUN CAUDAL DE AUGA PROCEDENTE DUN POZO NO LUGAR DE RIOBÓ, PARROQUIA DE RIOBÓ, RODEIRO, CON DESTINO AO USO GANDEIRO, PRESENTADA POR VIMAZ, S. C.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 23/03/2015)

Expediente: DH. A36.45840 VIMAZ, S. C., con CIF J94096714, solicita de Augas de Galicia a concesión dun aproveitamento de augas públicas coas seguintes características: Aproveitamen to dun pozo para o abastecemento dunha explotación gandeira de gando porcino, todo situado na parcela “Trena do fuego de arriba” formada polas parcelas 324, 325 e 328 polígono 96 C. Rústica. O pozo será de barrena, duns 50 m. de profundidade, e estará provisto dunha bomba somerxida de 1,5 CV para a impulsión do caudal. Deste partirá un tubo de 40 mm de diámetro cara aos depósitos de acumulación, situados a uns 16 m, no frontal dunha das naves da explotación. Os depósitos serán de fibra de vidro con 8.000 litros de capacidade cada un, dende os cales se abastecerán as instalacións. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións durante o prazo sinalado, no Concello de Rodeiro ou nas oficinas deste servizo territorial situadas na rúa Tomiño 16, baixo, en Santiago de Compostela, onde estará exposto o expedie nte. Santiago de Compostela, 25 de febreiro de 2015.—O Xefe do Servizo Territorial, Ángel Gómez Rey.
DH. W36.50890. SOLICITUDE DE UNIÓN FENOSA DISTRIBUCIÓN SA PARA AUTORIZACIÓN DE OBRAS DE CANALIZACIÓN ELÉCTRICA SOTERRADA NA ZONA DE POLICÍA DUN REGO INNOMINADO, NO LUGAR DE FIXÓN PARROQUIA DE SAN TOMÉ DE PIÑEIRO (SAN TOMÉ), MARÍN
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 19/11/2015)

Unión Fenosa Distribución. SA., con DNI A63222533 e enderezo Trav. Vigo 204, solicita de Augas de Galicia co CIF: Q1500378C, a autorización de obras no lugar de Fixón, parroquia de San Tomé de Piñeiro (San Tomé), Concello de Marín (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na canalización eléctrica soterrada de 9 m de lonxitude na zona de policía dun rego innominado. Situarase a 63 m do dominio público hidráulico. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Marín ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 29 de outubro de 2015.—O Xefe da Área de Autorizacións e Concesións, Luis Andres Berdaguer Ramirez de Haro.
APROBACIÓN DEFINITIVA DO EXPEDIENTE DE MODIFICACIÓN DAS BASES DE EXECUCIÓN DO ORZAMENTO E DA RELACIÓN DE POSTOS DE TRABALLO DE PERSOAL EVENTUAL
ADMINISTRACIÓN LOCAL — Municipal — Lalín (Presupostos e cadros de persoal, 04/08/2015)

Esgotado o prazo de exposición ó público do expediente de Modificación da Base 24 de Execución do Orzamento Xeral Municipal para o exercicio económico de 2015, así como da relación de postos de traballo do persoal eventual, aprobado polo Pleno desta Corporación en sesión celebrada o día 3 de xullo do presente ano sen que se presentara reclamación algunha contra deste, considérase definitivamente aprobado, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, unha vez incorporadas as modificacións operadas queda do xeito seguinte: O que se fai público para xeral coñecemento e efectos. Lalín, 29 de xullo de 2015.—O Alcalde, Rafael L. Cuiña Aparicio.
APROBACIÓN DEFINITIVA EXPEDIENTE DE MODIFICACIÓN DE PLANTILLA E CADRO DE PERSOAL
ADMINISTRACIÓN LOCAL — Municipal — Caldas de Reis (Presupostos e cadros de persoal, 03/09/2015)

Ao non presentarse reclamacións durante o período de exposición pública contra a aprobación inicial do expediente de modificación da plantilla e cadro de persoal do Orzamento municipal prorrogado e vixente neste exercizo, considérase definitivamente aprobado e elevado a definitivo o acordo plenario, de conformidade co seguinte: A modificación proposta non supón modificación dos estados de gastos e ingresos do Orzamento municipal. Non en tanto, en cumprimento do disposto polo artigo 169.3 Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, e artigos 20.1 do Real decreto 500/90, do 20 de abril, procédese á publicar o resumo por capítulos das previsión do Orzamento municipal prorrogado e vixente neste exercizo, de conformidade co seguinte: En virtude do disposto no artigo 171 do RDLexislativo 2/2004 e 38.3 en relación co 23.1 do RD 500/1990, contra esta aprobación definitiva poderá interpoñerse directamente recurso contencioso-administrativo na forma e prazos que establecen as normas de dita xurisdición. O que se fai público para xeral coñecemento e efectos. En Caldas de Reis, a 25 de agosto de 2015.—O Alcalde, Juan Manuel Rey Rey.
RELACIÓN DE CANDIDATURAS PRESENTADAS PARA AS ELECCIÓNS LOCAIS 2015 NOS DISTINTOS CONCELLOS DO ÁMBITO DA XUNTA ELECTORAL DE ZONA
ADMINISTRACIÓN ELECTORAL — XUNTAS ELECTORAIS — Xunta Electoral de Zona de Pontevedra (Procedementos diversos, 22/04/2015)

FAI SABER: Que ao abeiro do disposto no art.47.1º da Lei Electoral Xeral, para as Eleccións Locais 2015, nos diferentes Concellos e Entidades Locais Menores pertencentes ao ámbito territorial desta Xunta Electoral de Zona, se presentaron dentro do prazo legalmente establecido as seguintes candidaturas: E para que conste e sexa inserido no Boletín Oficial da Provincia, expídese o presente edicto en Pontevedra a vinteún de abril de dous mil quince.
NOTIFICACIÓN A FERNANDO CAMAÑO AMOEDO.
ADMINISTRACIÓN LOCAL — Municipal — Vigo (Outros documentos, notificacións e informacións públicas, 27/02/2015)

De conformidade có disposto nos ártigos 59.5 e 61 da Lei 30/1992, do 26 de novembro, de Réxime xurídico das administracións públicas e do procedemento administrativo común, por ter sido intentada a notificación no último enderezo coñecido, con resultado ausente ou descoñecido, procedemos a efectuar a preceptiva notificación no presente Boletin. A persoa interesada pode consultar o expediente na dependencia de Nóminas da Tesoureria Municipal, en horario laboral (9.00 a 13.30) de luns a venres. A citada dependencia está situada na planta baixa do edificio do Concello (Praza do Rei, s/n). NIF: XXXXXXXXX NOME: FERNANDO CAMAÑO AMOEDO LOCALIDADE: VIGO DATA: segundo sinatura electrónica EXPTE.: 104-542
DH. W36.49281, SOLICITUDE DE JOSÉ ANTONIO FERNÁNDEZ AGRASO DE AUTORIZACIÓN DE OBRAS PARA CONSTRUCCIÓN EDIFICIO PARA TALLER ARTESANAL EN VILALONGA (SANXENXO)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 23/06/2015)

Don Amadou Bailo Mario Alexander Tromp Ochandorena, con DNI XXXXXXXXX e enderezo Arnosa 5– Vilalonga, solicita de Augas de Galicia co CIF: Q1500378C, a autorización de obras no lugar de Arnosa, parroquia de Vilalonga (San Pedro), Concello de Sanxenxo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.49281. As obras solicitadas consisten na construcción de edificio para taller artesanal de 14.00 x 8,00 m 2 de superficie nun andar, altura máxima 6,81 m sobre rasante, na parcela 182 do polígono 36, a unha distancia mínima de 30 m do río Lagarei, no lugar de Arnosa, 5 Vilalonga, Sanxenxo (Pontevedra. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 4 de xuño de 2015.—O Xefe da Área de Autorizacións e Concesións, Florin Ionut Bernades Limaylla.
NOTIFICACIÓN A HDROS. MAXIMINO PÉREZ MIGUEZ DE INCOACIÓN DE ORDE DE EXECUCIÓN PARA LIMPEZA E TALA DE ÁRBORES EN FINCA SITA EN PEREIRAS, EXPTE. MA 02/2015.
ADMINISTRACIÓN LOCAL — Municipal — Mos (Outros documentos, notificacións e informacións públicas, 12/05/2015)

En data 24 de febreiro de 2015, pola Xunta de Goberno Local, dictouse acordo de incoación de orde de execución para limpeza e tala de árbores en finca sita en Pereiras (parcela 501 do polígono 70), denunciado: Hdros. Maximino Pérez Míguez. Resultando que non se puido practicar a notificación no domicilio dos interesados. Pola presente e ao amparo do artigo 59.5 da Lei 30/1992, de 26 de novembro de Réxime xurídico das Administracións públicas e do Procedemento Administrativo Común, notifícase aos interesados dito acordo. Tendo en conta que, en atención ao previsto no artigo 61 da LRXPAC, o acto non se publica na súa integridade, fáiselle saber aos interesados que o texto íntegro resolución que se notifica está ao seu dispor nas dependencias de Medio Ambiente do Concello de Mos, sitas en Rúa da Autovía, 86 Rexenxo parroquia de Petelos. Os interesados disporán dun prazo de QUINCE DÍAS HÁBILES, contados a partires do día seguinte ao da publicación deste anuncio, para alegar e presentar os documentos e informacións que xulgue pertinentes perante o instructor do expediente. Para que conste e lles sirva de notificación aos citados interesados, en cumprimento do disposto no artigo 59.5º da citada Lei 30/1992, de 26 de novembro, expido esta cédula. Mos, a 23 de abril de 2015.—A Concelleira Delegada de Medio Ambiente, Julia Loureiro Campo.
FORMALIZACIÓN DO CONTRATO DAS OBRAS "HUMANIZACIÓN E MELLORA DO CASCO HISTÓRICO DE ARBO"
ADMINISTRACIÓN LOCAL — Municipal — Arbo (Contratos administrativos, 07/01/2015)

De conformidade co que determina o artigo 154 do Real Decreto Lexislativo 3/2011, de 14 de novembro, polo que se aproba o Texto Refundido da Lei de contratos do sector público, faise pública a formalización da adxudicación do seguinte contrato: Arbo, 18 de decembro de 2014.—O Alcalde, Horacio Gil Expósito
OFERTA DE EMPREGO PÚBLICO 2014
ADMINISTRACIÓN LOCAL — Municipal — Vigo (Oferta de emprego público, 22/12/2015)

Con data 30 de decembro de 2014, a Xunta de Goberno Local, en sesión extraordinaria e urxente, adoptou o seguinte acordo: " PRIMEIRO.—Aproba-la oferta de emprego público do Concello de Vigo para o ano 2014, integrada polas seguintes 34 prazas vacantes: SEGUNDO.—De conformidade co disposto no artigo 59 da Lei 7/2007, de 12 de Abril, do Estatuto Básico do Empregado Público1As mencións á Lei 7/2007, do 12 de abril, do Estatuto Básico do Empregado Público, deben entenderse referidas ao Real Decreto Lexislativo 5/2015, do 30 de outubro, polo que se aproba o Texto Refundido da Lei do estatuto Básico do Empregado Público, resérvanse un total de 2 prazas (7% das 4 prazas ofertadas pola quenda libre e das 30 reservadas por promoción interna), para persoas con discapacidade: Vigo, data segundo sinatura electrónica. O CONCELLEIRO-DELEGADO DA ÁREA DE XESTIÓN MUNICIPAL E PERSOAL (Decreto de Alcaldía e Acordo da Xunta de Goberno Local de 19/06/2015).—Diego Vicente Vacarus Nurse
ADMINISTRACIÓN DE XUSTIZA — Tribunal Superior de Xustiza de Galicia — Secretaría de Gobierno A Coruña (Convocatorias Xuíz de Paz, 29/04/2015)

Dado que o Concello de MONDARIZ (PONTEVEDRA) non elixiu xuíz de paz substituto para a dita localidade, realízase unha convocatoria para que, no prazo de 15 días computados a partir da publicación deste edicto no Boletín Oficial da Provincia, todos cantos teñan interese en acceder ó devandito cargo dirixan unha instancia á presidencia do Tribunal Superior de Xustiza de Galicia na Coruña facendo constar o seguinte: 1º) Nome, apelidos, DNI (fotocopia), idade e enderezo.2º) Se desenvolveron o cargo de xuíz de paz, e se o fixeron como titular ou como substituto.3º) Méritos que estimen oportunos.4º) Profesión actual. Todo isto faise público, en cumprimento do acordo da Sala de Goberno do Tribunal Superior de Xustiza de Galicia, do día da data, para coñecemento de todos os interesados en solicitar a praza antedita. A Coruña, 17 de abril de 2015.—A Secretaria de Goberno, Concepción Otero Piñeiro.
COBRANZA EN PERÍODO VOLUNTARIO RECOLLIDA DE LIXO: 2º SEMESTRE 2014.
ADMINISTRACIÓN LOCAL — Municipal — Grove, O (Recadación, 02/01/2015)

Logo de seren aprobados mediante unha resolución da Alcaldía do día 10 de decembro de 2014 o censo de recollida de lixo exponse ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza do mencionado padrón será do 5 de xaneiro ao 6 de marzo de 2015, ambas as dúas datas incluídas, nas oficinas de Recadación, en horario de 9:00 a 14:00 horas, de luns a venres. O presente anuncio ten carácter de notificación colectiva, ao abeiro do art.102 da vixente Lei xeral tributaria. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. Contra o acto de aprobación do padrón poderá interporse un recurso de reposición ante o alcalde-presidente no prazo dun mes, que comezará a contarse desde o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O Grove, 10 de decembro do 2014.—O Alcalde, Miguel A. Pérez García
EXPEDIENTE DE BAIXA DE OFICIO, NOTIFICACIÓN EDICTAL A JOSE ANTONIO PEREIRA E OUTROS DOUS
ADMINISTRACIÓN LOCAL — Municipal — Covelo, O (Outros documentos, notificacións e informacións públicas, 09/04/2015)

Ó non ser posible efectuar por correo a Notificación a D. KALIDOU BINKS FAUBEL, D. PEDRO AVELINO MIQUELA FORTUNEZ e D. JESUS CARLOS BEN YAHIA EDOSA, no Expediente de Baixa de Oficio que se tramita neste Concello, en aplicación do disposto no artigo 59.4 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, modificada pola Lei 4/99, de 13 de xaneiro, se realiza a presente Notificación Edictal do Decreto emitido pola Alcaldía deste Concello, que di o seguinte: Visto o informe de comprobación dos feitos que foi emitido en data 23/02/15 polos Servizos Municipais deste Concello, no que se puña de manifesto que Wendy Yaremko Garcia de Baquedano, D. JESUS CARLOS BEN YAHIA EDOSA e KALIDOU BINKS FAUBEL veciño deste Concello non cumpría cos requisitos mínimos (residencia habitual), do artigo 54 do Real Decreto 1690/1986, do 11 de xullo, polo que se aproba o Regulamento de Poboación e Demarcación Territorial das Entidades Locais. Examinada a documentación que se acompaña, visto o informe de Secretaría de data 27/02/15, e de conformidade có establecido no artigo 21.1. s) da Lei 7/1985, do 2 de abril, Reguladora das Bases de Réxime Local, PRIMEIRO.—Iniciar o expediente de baixa de oficio pola inscrición indebida de Wendy Yaremko Garcia de Baquedano, D. JESUS CARLOS BEN YAHIA EDOSA e KALIDOU BINKS FAUBEL no Padrón Municipal deste Concello. SEGUNDO.—Dar audiencia a Wendy Yaremko Garcia de Baquedano, D. JESUS CARLOS BEN YAHIA EDOSA e KALIDOU BINKS FAUBEL polo prazo de quince días hábiles, para que presente as alegacións e documentos que estime pertinentes. No caso de non recibir contestación no citado prazo, seguirase coa tramitación de dito expediente. O manda e asina o Sr. Alcalde, D. Juan Pablo Castillo Amigo., en Covelo 27 de febreiro de 2015; do que, como Secretaría, dou fe.” Covelo, 24 de marzo de 2015.—O Alcalde, Juan Pablo Castillo Amigo.
NOTIFICACIÓN A CIPRIAN CONDURACHE POR BAIXA DE OFICIO NO PADRÓN MUNICIPAL
ADMINISTRACIÓN LOCAL — Municipal — Bueu (Outros documentos, notificacións e informacións públicas, 12/01/2015)

Conforme ó procedemento do art.72 do Regulamento de Poboación e Demarcación Territorial das Entidades Locais, no Departamento de Estatística deste Concello estáse a instruir expediente de BAIXA DE OFICIO no Padrón Municipal de Habitantes de D. GINES DAVID ARANTZAMENDI TALMACIU, xa que NON está a residir neste Concello de Bueu. Tendo resultado fallido o intento de notificación persoal ós interesados, procede, consonte ó previsto nos arts.59.5 e 61 da Lei 30/1992, de 26 de Novembro, do Réxime Xurídico das Administracións Públicas e do Procedemento Administrativo Común, a publicación do presente anuncio co gallo de que no prazo de DEZ DÍAS hábiles, contados dende o seguinte o da súa publicación, poidan comparece-los interesados no Departamento de Estatística, para coñecemento e constancia do contido íntegro do expediente e, no seu caso, formula-las alegacións e xustificacións que estime oportunas ou interpo-los recursos procedentes. Bueu, a 23 de Decembro de 2014.—O Alcalde, Félix Juncal Novas.
EXPTE. IN407A 2015/176-4. SOLICITUDE DE UNIÓN FENOSA DISTRIBUCIÓN SA POLA QUE SE SOMETE A INFORMACIÓN PÚBLICA A PETICIÓN DE AUTORIZACIÓN DAS INSTALACIÓNS ELÉCTRICAS: RETRANQUEO PROVISIONAL LIÑAS BAL, 701-02-03-04-05 E 07 BALAÍDOS, VIGO.
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 06/11/2015)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: A INSTALACIÓN ESTÁ SITUADA NA ZONA DE BALAÍDOS, VIGO. Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 28 de setembro de 2015.—O xefe territorial, Ignacio Rial Santomé.
REGULAMENTO DA AGRUPACIÓN DE VOLUNTARIOS DE PROTECCIÓN CIVIL
ADMINISTRACIÓN LOCAL — Municipal — Ponteareas (Ordenanzas e Regulamentos, 22/12/2015)

Aprobar inicialmente o Regulamento da Agrupación municipal de voluntarios de Protección Civil de Ponteareas e de apertura, consonte ao disposto no artugo 49. b) da Lei 7/1985, de 2 de abril, reguladora das Bases de Réxime Local, cun periodo de información pública polo prazo de trinta dias hábiles, contados a partir do seguinte ao da inserción do correspondente anuncio no Boletin Oficial da Provincia, para que se poida examinar o expediente na Secretaria do concello e formular as correspondentes alegacións. Ponteareas, a 4 de decembro de 2015.—O Alcalde, Xosé Represas Giráldez.
NOTIFICACIÓN A D. JOSE ANTONIO VÁZQUEZ GONZÁLEZ, EN RELACIÓN A REQUIRIMENTO DE DOCUMENTACIÓN.
ADMINISTRACIÓN LOCAL — Municipal — Redondela (Outros documentos, notificacións e informacións públicas, 09/01/2015)

De conformidade co disposto no artígo 59.5 da Lei 30/1992 de 26 de novembro, do Réxime Xurídico das Administración Púbicas e do Procedemento Administrativo Común, intentada a notificación a D. Diego Javier Rifon Ciscar, no lugar indicado como domicilio, sen que fora posible practicala, cítase ao interesado, para que no prazo de 10 días contados dende o seguinte ao da publicación deste anuncio no BOP, retire a notificación que a continuación se relaciona, obrante no expediente administrativo solicitudes varias 2014000940. Redondela, 21 de novembro de 2014.—O Alcalde, Javier Bas Corugeira
DH. A36.45733. SOLICITUDE DE FERNANDO BASTOS CASTRO, DE CAUDAL PROCEDENTE NO LUGAR DE IGREXA, CABEIRO (REDONDELA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 04/09/2015)

D. Iliyan Arall Vidrie, DNI XXXXXXXXX, solicita de Augas de Galicia un caudal de 0,03 l/s procedente dun (1) manancial no lugar de Igrexa, parroquia de Cabeiro (San Xoán), Concello de Redondela, e con destino a uso doméstico e rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: Captación de auga mediante a realización dun pozo de aros de formigón de 1 Ø m e 1,0 m de prof. e condución ata un dep. de formigón de dimensións 3,0 x 1,0 x 1,0 m3 (l x a x h) situado na parc. nº 8, pol.46 mediante tubaxe de PE de 25 Ø mm e 131 m de lonx. co seu trazado pola cuneta de camiños públicos. Dende o dep. sae auga ata a vivenda mediante tubaxe de PE de 25 Ø mm e 224 m de lonx. co seu traxado atravesando as parc. nº 8 e 10, pol.46, camiños públicos e a parc. nº 1023, pol.45, na que se sitúa a vivenda abastecida. Solicítase tamén a rega do circundado da vivenda. Faise público por un prazo de vinte (20) días naturais, contados a partir da publicación deste anuncio no Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Redondela ou na Zona Sur de Augas de Galicia, R/ San Salvador, nº 2 – 4º, Vigo, onde poderán consulta-lo expediente. Vigo, a 7 de xullo de 2015.—O Xefe de Área de Autorizacións e Concesións, Ines Amparo Pizarraya Savina.
APROBACIÓN DEFINITIVA DO EXPEDIENTE DE SUPLEMENTO DE CRÉDITO 2/2015
ADMINISTRACIÓN LOCAL — Municipal — Sanxenxo (Presupostos e cadros de persoal, 21/12/2015)

Transcorrido o prazo de exposición pública da modificación de crédito nº 2/15, na modalidade de suplemento de crédito, financiado con préstamo, por importe de 2.297.693,00 euros, sen presentación de reclamación algunha, de acordo co disposto no artigo 169.1 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, enténdese definitivamente aprobada, procedéndose á súa publicación consonte ao disposto no artigo 169.3 do Real decreto lexislativo 2/2004, antes citado. De tal xeito o resumo por capítulos do orzamento xeral correspondente ao ano 2015, queda do seguinte xeito: De conformidade co disposto no artigo 171 do texto refundido da Lei reguladora das facendas locais, contra a aprobación definitiva poderá interpoñerse directamente recurso contencioso-administrativo no prazo de dous meses, contados a partir do día seguinte ao da publicación do presente edito no Boletín oficial da provincia. Sanxenxo, a 15 de decembro de 2015.—O Alcalde, Gonzalo Gonzalo Pita.
APROBACIÓN E PERIODO COBRO IBI (URBANA E RÚSTICA)
ADMINISTRACIÓN LOCAL — Municipal — Redondela (Recadación, 24/07/2015)

De conformidade co disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de julio, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003, de 17 de decembro, ponse en coñecemento dos contribuíntes afectados, que o prazo de ingreso, en periodo voluntario, do Imposto sobre bens inmobles ( IBI) será o comprendido entre o 16 de xullo e o 16 de outubro de 2015, ambos inclusive, no horario de caixa de cada entidade bancaria colaboradora. O Imposto deberá pagarse a través das seguinte entidade colaboradora, ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso ( recibos ) que se enviarán ao domicilio declarado do contribuínte por correo ordinario. Os contribuíntes que a 7 de setembro de 2015 non tivesen recibido nos seus domicilios os formularios de ingreso disporán de prazo ata o 16 de outubro de 2015 para os solicitar na oficina de Recadación Municipal do Concello de Redondela e efectuar o pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exisidas polo procedemento de constrinximento e devengarán os recargos do período executivo, xuros de demora e, no seu caso, as costas que se produzan ( artigo 161 da Lei Xeral Tributaria ). Redondela, 14 de xullo de 2015.—O Alcalde, Javier Bas Corugeira.
MODIFICACIÓN ESTATUTOS DO SINDICATO DE OFICIOS VARIOS DE PONTEVEDRA DA CNT
XUNTA DE GALICIA — CONSELLERÍA DE TRABALLO E BENESTAR — Xefatura Territorial de Vigo (Outros documentos, notificacións e informacións públicas, 07/07/2015)

De conformidade co disposto no artigo 4 da Lei orgánica 11/1985, do 2 de agosto, de liberdade sindical, (BOE nº 189, do 08/08/1985), e para os efectos que no citado artigo se recollen, faise pùblico que na Secciòn de Mediación, Arbitraxe e Conciliación desta xefatura territorial, recibiuse, con data 26 de xuño de 2015, documentación presentada polo SINDICATO DE OFICIOS VARIOS DE PONTEVEDRA DA CONFEDERACION NACIONAL DO TRABALLO (CNT), sobre o acordo tomado por unanimidade dos asistentes na asemblea xeral ordinaria, en reunión celebrada o día 15 de xuño de 2015, polo que se muda o nome do sindicato polo de SINDICATO PONTEVEDRA LIBERTARIA, e modificanse os artigos 1, 6, 8, 9. b, 9. c, 10, 12.1, 13.2, 13.3, 13.4, 15.4, 15.5, 16.1c, 19.4, 21, 22, 23, 24, 25, 26, 27, 28, 29, 30, 31, 32 e 33 dos estatutos, eliminándose os artigos 13.5, 13.6, 13.7, 13.8, 19.5, 19.6, 19.7, 19.8, 19.9, 19.10, e 34 a 47. A documentación depositada poderá ser examinada por calquera persoa interesada. Vigo, 29 de xuño de 2015.—A xefa territorial, María Peón Fernández.
APROBACIÓN INICIAL DA SEGUNDA MODIFICACIÓN DE ANEXO DE SUBVENCIÓNS NOMINATIVAS DO ORZAMENTO MUNICIPAL 2015.
ADMINISTRACIÓN LOCAL — Municipal — Poio (Presupostos e cadros de persoal, 08/05/2015)

Aprobado inicialmente polo Pleno da Corporación, en sesión ordinaria celebrada o día 28 de abril de 2015, a segunda modificación do anexo de subvencións nominativas que figuran no Orzamento deste Concello do ano 2015, e en cumprimento do disposto no artigo 169.1 de do Texto Refundido da Lei Reguladora de Facendas Locais, aprobada por RDL 2/2004, de 5 de marzo, exponse ao público polo prazo de quince dias hábiles, para que durante o citado prazo, poidan formularse as reclamacións e suxestións que consideren oportunas ante o Pleno. A modificación considerarase definitivamente aprobada se durante o citado prazo non se presentan reclamacións; en caso contrario o Pleno disporá dun prazo de un mes para resolvelas. Poio, 29 de abril de 2015.—O Alcalde, Luciano Sobral Fernández.
RESOLUCIÓN RELATIVA AO NOMEAMENTO DE TENENTES DE ALCALDE
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 30/06/2015)

De conformidade co disposto nos artigos 20.1. a) e 23.3 da Lei 7/1985 reguladora das Bases de Réxime Local, art.62.1 da Lei 5/1997 de Administración Local de Galicia, e 46 a 48 do RD 2568/1986, do 28 de novembro (ROF), Primeiro.- Nomear Tenentes de Alcalde ós/ás seguintes Concelleiros/as, que substituirán na totalidade das súas funcións, pola orde do seu nomeamento, a esta Alcaldía nos casos de vacante, ausencia, enfermidade ou impedimento: Segundo.- Notificar esta resolución ós/as interesados/as. Terceiro.- Publicar esta resolución no Boletín Oficial da Provincia, sen prexuízo da súa efectividade desde o día seguinte ó da súa data. Cuarto.- Dar conta da presente resolución ó Pleno da Corporación na primeira sesión que este celebre. Así o asina o Sr. Alcalde-Presidente deste Concello, D. Salvador Maria Lloveras Arteagoitia, en Salvaterra de Miño, a dezasete de xuño de dous mil quince; diante de mín, a Secretaria, que dou fe.
NOTIFICACIÓN A HUGO BARCIA MERA
ADMINISTRACIÓN LOCAL — Municipal — Sarria (Lugo) (Outros documentos, notificacións e informacións públicas, 22/01/2015)

De conformidade co disposto no artigo 59.5 da Lei 30/1992, do 26 de novembro sobre o Réxime Xurídico das Administracións Públicas e Procedemento Administrativo Común, faise pública notificación de expediente de retirada de vehículos que se indican a continuación da vía pública e depósito no Almacén Municipal, xa que habéndose intentado a notificación ós interesados no último domicilio coñecido, ésta non se puido realizar A través do presente anuncio comunícase ó interesado que si no prazo de dous meses contados a partir da súa publicación no Boletín Oficial da Provincia de Pontevedra, non se realizou a retirada do seu vehículo da vía pública, procederase ó seu traslado ás instalacións do Depósito Municipal para o seu tratamento como residuo urbán, segundo o establecido na Lei 10/1998 de Residuos Sarria, 9 de Xaneiro de 2015.—O Alcalde, José Antonio García López.
APROBACION DEFINITIVA DA PRIMEIRA MODIFICACIÓN DO ANEXO DE SUBVENCIÓNS NOMINATIVAS DO ORZAMENTO MUNICIPAL 2015
ADMINISTRACIÓN LOCAL — Municipal — Poio (Presupostos e cadros de persoal, 08/05/2015)

Aprobado inicialmente polo Pleno da Corporación, en sesión ordinaria celebrada o día 31 de marzo de 2015, a primeira modificación do anexo de subvencións nominativas do Orzamento deste Concello do ano 2015, o que se someteu a información pública durante o prazo de 15 días hábiles mediante anuncio publicado no Boletín Oficial da Provincia núm.67 de data 10/04/2015, e durante este prazo non se presentou ningunha reclamación ou alegación en contra do mesmo, polo que de conformidade co establecido no artigo 169.1 do Texto Refundido da Lei Reguladora de Facendas Locais, aprobada por RDL 2/2004, de 5 de marzo, a devandita modificación queda aprobada definitivamente na forma en que consta no expediente. Poio, 29 de abril de 2015.—O Alcalde, Luciano Sobral Fernández.
DH. A36.17118 CONCESIÓN DUN CAUDAL DE AUGA A AMÉRICA PEREIRAS OTERO, NO CONCELLO DA ESTRADA (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 10/07/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 22 de xuño de 2015 e como resultado do expediente incoado ó efecto, outorgóuselle a América Pereiras Otero unha concesión de 440,37 m3 anuais de auga que procede dun pozo situado no lugar de Iglesario, parroquia de Paradela (Santa María), no concello da Estrada (Pontevedra), con destino a uso doméstico e rega de parcela. Santiago de Compostela, a 22 de xuño de 2015.—A Xefa do Servizo de Tramitación Técnico-Administrativa do Dominio Público Hidráulico, Juan Emanuel Retegui Breña.
MODIFICACIÓN DA ORDENANZA AXUDA NO FOGAR
ADMINISTRACIÓN LOCAL — Municipal — Rosal, O (Ordenanzas e Regulamentos, 19/02/2015)

O Pleno da Corporación, en sesión ordinaria de data 31/01/15, acordou a aprobación provisional dunha nova modificación da ordenanza fiscal que se relaciona: * Modificación da Ordenanza Fiscal do Servizo de Axuda no Fogar do Concello do Rosal. En cumprimento do disposto polo artigo 17 do Texto Refundido da Lei Reguladora das Facendas Locais, queda exposto ó público o expediente, no Taboleiro de anuncios do concello, polo prazo de trinta días hábiles, a efectos de exame e reclamacións. De non formularse estas, entenderase automaticamente elevado a definitivo dito acordo de aprobación inicial, en virtude do disposto polo artigo 17 do referido Texto Refundido. No Rosal, 2 de febreiro de 2015.—O Alcalde, Jesús Mª Fernández Portela.
DH. W36.47900. SOLICITUDE DO CONSORCIO ZONA FRANCA VIGO PARA AUTORIZACION DE OBRAS PARA EXECUCIÓN PORTERIA OESTE NO POLIGONO DE BALAIDOS, CONCELLO DE VIGO
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 31/03/2015)

Traballos correspondentes ao “proxecto de execución de portería oeste” para o novo acceso ao polígono de Balaídos de Balaídos mediante instalación dunha edificación de 200 m2 e 4,2m de altura e una marquesina de 714 m2 e 7,5 m de altura, en zona de policía e a una distancia de 66 m do leito Lagares, no Concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 26 de febreiro de 2015.—O xefe da Área de Autorizacións e Concesións, Ronald Eduardo Chellou De Herrera.
NOTIFICACIÓN POR COMPARECENCIA, RELACIÓN QUE COMEZA POR PILLADO MONTERO ANTONIO E REMATA EN COMUNIDAD PROPIETERIOS AV VIGO
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 23/03/2015)

Sendo o órgano competente para a súa tramitación a responsable do Órgano de Tesouraría e Xestión Tributaria, de acordo co disposto no artigo 135 da Lei 7/1985, de 2 de abril, reguladora das bases do réxime local e no artigo 59,3, c do Regulamento orgánico de goberno e da administración do Concello de Pontevedra, e non podendo notificar o procedemento que se relaciona, a pesar dos dous intentos realizados na forma debida ou unha no caso de resultar descoñecido, de acordo co disposto no artigo 112 da Lei 58/2003, de 17 de decembro, Xeral Tributaria, cítase aos interesados que figuran neste anuncio, para que no prazo de quince días naturais, a contar dende o seguinte ao desta publicación, retiren persoalmente ou por medio dun representante as notificacións referentes aos conceptos que a continuación se relacionan, nas dependencias do Servizo de Xestión Tributaria do Excelentísimo Concello de Pontevedra, sito na rúa Campo do Boi nº 4, baixo (antigo Xofre de Tenorio nº 5), de luns a venres de 9 a 13.30 horas (salvo horario de verán, de 9 a 13:00 horas) Así mesmo, advírtese aos interesados que, de non comparecer no citado prazo, as notificacións entenderanse producidas a tódolos efectos legais, dende o seguinte día ao do vencemento do prazo sinalado para comparecer. Pontevedra viernes, 13 de marzo de 2015.—A responsable do OTXT.
ABANDONO DE VEHÍCULO OR-7488-T.
ADMINISTRACIÓN LOCAL — Municipal — Poio (Outros documentos, notificacións e informacións públicas, 10/04/2015)

De conformidade co disposto no artigo 59.4 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, faise pública, mediante publicación do presente anuncio no taboleiro de editos do Concello e no BOP, a notificación do expediente que se indica a continuación. Os interesados poderán comparecer nas oficinas da Policía Local no prazo de dez días, a partir do da publicación do presente anuncio, para o coñecemento do contido íntegro dos actos obxeto da notificación e facer as alegacións que estimen oportunas. Transcorrido o dito prazo sen que fixera uso deste dereito, e de ser o caso, continuarase coa tramitación do expediente. Poio, 31 de Marzo del 2015.—O Alcalde, Luciano Sobral Fernández.
ANUNCIO EXPOSICION PUBLICA EXPTE.2012/210 PARA CONCESIÓN DE LICENCIA MUNICIPAL SOLICITADA POR HIXIENE´S, S. L.
ADMINISTRACIÓN LOCAL — Municipal — Mos (Outros documentos, notificacións e informacións públicas, 25/03/2015)

Sométese a información pública o expediente nº 2012/210, tramitado a instancia de Hixiene´s, S. L., para unha licenza de actividade de almacén de residuos e oficinas na Avda. de Puxeiros, núm.86-Módulo 3, na parroquia de Tameiga deste municipio, para cumprir co apartado 3º do artigo 8 do Decreto 133/2008, do 12 de xuño, que regula a avaliación de incidencia ambiental. Durante o prazo de vinte días, contados a partir do seguinte ao da última publicación deste edicto no Boletín Oficial da Provincia e no Diario Oficial de Galicia, o expediente atópase á disposición do público nas oficinas municipais para que, quen se considere afectado pola actividade, poida examinalo e deducir, no seu caso, as alegacións e observacións que teña por convinte. Mos, 6 de marzo de 2015.—A alcaldesa, Nidia Mª Arévalo Gómez.
EXECUCIÓN DE TÍTULOS XUDICIAIS 106/2015. NOTIFICAR A PABLO BARREIRO SANJORGE
ADMINISTRACIÓN DE XUSTIZA — Xulgados do Social — De Vigo (Edictos xudiciais, 15/05/2015)

Fago saber: Que no procedemento ETX 106/15 deste xulgado, seguido a instancia de Laura Noelia Sanchez Asiain Monne contra Laura Luz Sanchez Marco Sturman sobre execución de sentenza, ditouse a seguinte resolución: Auto despachando execución e Decreto de medidas de data 06/05/2015 contra os que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación ao executado PABLO BARREIRO SANJORGE cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, seis de maio do dous mil quince.—O Secretario Xudicial.
DH W36.48840. IAGO ARAUJO FERNÁNDEZ, SOLICITA AUTORIZACIÓN DE CONSTRUCIÓN DE TRES MUROS CONTENCIÓN, NA ZONA DE POLICÍA DO RÍO PORNEDO, NO LUGAR DE A PENA, PARROQUIA DE MARÍN (SAN XIÁN), NO CONCELLO DE MARÍN, (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 01/09/2015)

Iago Araujo Fernández, con DNI XXXXXXXXX e enderezo San Jorge 22, 3ª esc., 1ºB en Zaragoza, solicita de Augas de Galicia co CIF: Q1500378C, a autorización de obras no lugar de A Pena, parroquia de Marín (San Xián), Concello de Marín (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.48840 As obras solicitadas consisten na execución de tres muros de contención de 16,35 m de lonxitude cada un deles, na parcela de referencia catastral B2060020-ONG29D0001DP; situada no lugar da Pena, parroquia de San Xulián (Marín), na zona de policía do río Pornedo. Realizaranse en formigón armado, cunha altura máxima de 1,50 m. Situaranse a una distancia mínima de 11,80 m do dominio público hidráulico. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Marín ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 6 de agosto de 2015.—O Xefe da Área de Autorizacións e Concesións, Antonia Rocio Parent Cojocea.
RESOLUCIÓN DELEGACIÓN SINATURA ESCRITURA PÚBLICA CONVENIO INTERADMINISTRATIVO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 30/07/2015)

Esta Alcaldía con data 10 de xullo de 2015, dictou a seguinte Resolución: “En data 10 de febreiro de 2009 o Presidente da Xunta de Galicia, a Delegada Especial do Estado no Consorcio na Zona Franca de Vigo e esta Alcaldía subscribiron Convenio de colaboración interadministrativa que tiña por obxecto posibilitar á Xunta de Galicia o desenvolvemento e implantación do campus Científico-Tecnolóxico da Cidade do Mar materializando a dispoñibilidade dos terreos necesarios para tal implantación, terreos que se localizaban nas instalacións da antiga Escola de Transmisións da Armada (ETEA) e que nesa data eran propiedade do Consorcio da Zona Franca de Vigo; constituía tamén obxecto do Convenio o acceso Concello de Vigo á titularidade de determinadas parcelas e instalacións que se identificaban no Convenio. Concluídos o día de hoxe os trámites urbanísticos que posibilitan as transmisións previstas no Convenio procede, ao obxecto de posibilitar a posterior inscrición rexistral, elevar a documento público o Convenio de colaboración mencionado, polo que a tal efecto, ao amparo do previsto no artigo 43.1 do Real Decreto 2568/1986, de 28 de novembro, resolvo: PRIMEIRO: Delegar no concelleiro delegado de Fomento, Limpeza e Contratación, D. David Regades Fernández, a sinatura do documento público mencionado e de calquera outros públicos ou de carácter administrativo que sexan necesarios para a materialización do obxecto previsto. SEGUNDO: De conformidade co artigo 16.3 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, no documento asinado por delegación farase constar esta procedencia. TERCEIRO: Esta Resolución entrará en vigor no día da súa sinatura sen prexuízo da súa publicación no BOP e de que se dea conta individualizada da mesma ó Pleno da Corporación, en cumprimento do disposto no Art.44.4 do R. D. 2568/1986”. Vigo, 16 de xullo de 2015.—O alcalde de Vigo, Abel Caballero Álvarez.
MODIFICACIÓN RELACIÓN DE POSTOS DE TRABALLO E ANEXO DE PERSOAL. EXP.01/2015-02/2015
ADMINISTRACIÓN LOCAL — Municipal — Poio (Presupostos e cadros de persoal, 05/11/2015)

Unha vez aprobadas inicialmente polo Pleno da Corporación, na súa sesión realizada con data 27 de outubro de 2015, a modificación da Relación de Postos de Traballo e Anexo de Persoal, sométense ditas modificacións a información pública polo prazo de 20 días, en cumprimento do disposto no artigo 202 da Lei 2/2015, do 29 de abril, do emprego público de Galicia (DOG 4 de maio de 2015, a contar desde o seguinte ao de publicación do anuncio no Boletín Oficial da Provincia para que os que se consideren interesados poidan presentar alegacións. No caso de non presentarse entenderase aprobado definitivamente. Poio, 28 de outubro de 2015.—O Alcalde, Luciano Sobral Fernández.
BAIXA DA ASOCIACIÓN NO REXISTRO DE ASOCIACIÓNS EMPRESARIAIS ESINDICAIS.
XUNTA DE GALICIA — CONSELLERÍA DE TRABALLO E BENESTAR — Xefatura Territorial de Vigo (Outros documentos, notificacións e informacións públicas, 22/04/2015)

Con data 31 de marzo de 2015, recibiuse acordo da ASOCIACIÓN DE MEJILLONEROS RIA DE AROSA, acadado en asemblea xeral extraordinaria do 16/05/2014, relativo á adaptación dos seus estautos á Lei órganica 1/2002, do 22 de marzo, reguladora do dereito de asociación, e á Lei 20/2007, de 11 de xullo, do estatuto do traballo autónomo, e solitando a baixa na Oficina Pública de Depositos de estatutos de Asociacións Empresariais e Sindicais, así como o traslado do expediente ao Rexistro de Asociacións Profesionais de Traballadores Autónomos. Examinada a documentación achegada, e en virtude do disposto na disposición transitoria terceira da Orde da Consellería de Traballo e Benestar do 17 de setembro de 2010, pola que se desenvolve o Decreto 406/2009, do 22 de outubro, polo que se crea o Rexistro de Asociacións Profesionais de Traballadores Autónomos da Comunidade Autónoma de Galicia, acórdase dar traslado do expediente da devandita asociación ao citado rexistro, e proceder a súa baixa na Oficina Pública de Depositos de estatutos de Asociacións Empresariais e Sindicais de Pontevedra. Vigo, a 10 de abril de 2015.—A Xefa Territorial, María Peón Fernández.